السلام عليكم ورحمة الله وبركاته اهلا بحضراتكم في المقطع رقم متين تمانية واربعين من مقاطع حظر التجول والمقطع رقم سبعة من مقاطع سورة الاسراء والمعروفة ايضا باسم سورة بني اسرائيل
والمعروف ايضا باسم سورة سبحان كل واحد بقى يكون معه مصحف واقرا معي آآ تلاتة وعشرين خلاص نفتح المصاحف على الاية تلاتة وعشرين اعوذ بالله السميع العليم من الشيطان الرجيم
وقضى ربك واحد الا تعبدوا الا اياه اتنين وبالوالدين احسانا. اما يبلغن عندك الكبر احدهما او كلاهما فلا تقل لهما اف ولا تنهرهما قل لهما قولا كريما. واخفض لهما جناح الذل من الرحمة وقل رب ارحمهما كما ربياني صغيرا. ربكم اعلم
اعلموا بما في نفوسكم ان تكونوا صالحين فانه كان للاوابين غفورا. تلاتة. هنبدأ بقى النهاردة واتي ذا القربى حقه والمسكين وابن السبيل ولا تبذر تبذيرا يبقى ايات الليلة دي هي تالت حاجة ربنا قضى بها
زي ما قلنا وقضى ربك واحد الا تعبدوا الي اتنين وبالوالدين احسانا. تلاتة واتي ذا القربى حقه والمسكين وبن السبيل. تمام؟ طيب. لان مهم جدا انت لما بتبدأ تقرا بتبقى فاهم
السياق بتاعك ايه والمعنى باجي فين وقلنا الكلام ده قبل كده فين؟ مم افتكروا دورة مفاتح التدبر دورة مفاتح التدبر اللي الرابط بتاعها موجود في صندوق الشرح تحت آآ فيديو اليوتيوب وفيه كل بوست تقريبا من بوستات الفيسبوك
وبرضو الناس مش بتفتح ومش بتتفرج عليها ومش بتستفيد منها. قلنا ان في حاجة اسمها الاية القرآنية والجملة القرآنية. ايه الفرق بين الاية القرآنية والجملة وانهي اكبر من انهي؟ ده اللي موجود في دورة مفاتح التدبر
نقفل الواتساب الايات اللي تدبرناها امبارح بتأمرنا ببر الوالدين وفي ذلك رعاية وتقوية لعلاقات وروابط الاسرة صح ما حدش مختلف معي في دي بعد كده سيأتي الامر بحسن معاملة اولي القربى
الاقارب وفي ذلك رعاية وتقوية لعلاقات وروابط العائلة. اكتر بقى من الاسرة ثم المسكين رعاية وتقوية لعلاقات وروابط المجتمع. عشان خاطر الناس في المجتمع تكون متكافلة. ما يكونش في عندنا مساكين في المجتمع والناس مش لاقية تاكل
مجتمع وناس مش لاقية تسكن في المجتمع سم ابن السبيل يعني الاجنبي اللي فايت في البلد اسناء سفره من مكان لمكان ونازل ترانزيت او او طالب العلم الاجنبي اللي جاي يعمل سكولر شيك
انتم عارفين طبعا الامريكان والاوروبيين بيبعتوا اولادهم يتعلموا في الجامعات بتاعتهم الطالب الاجنبي طبعا احنا في عندنا الطلبة برضو بيدرسوا في الازهر من ماليزيا ومن آآ الاماكن دي ده اسمه ابن سبيل
طيب ده فيه رعاية وتقوية لعلاقات وروابط الامم والشعوب بعضها ببعض لان انا بكون عارف ان انا لما اروح بلد معينة اهلها ناس مسلمين المحترمين بيعاملوني كعابر سبيل او ابن سبيل فبينفقوا علي حتى لو انا قادر ومعي فلوس
هذا يقوي العلاقات بين الامم وبين الشعوب وبعضها اقرا بقى معي من الايات ستة وعشرين. هنبدأ بقى النهاردة بسم الله الرحمن الرحيم. واتي ذا القربى حقه والمسكين وابن السبيل ولا تبذر تبذيرا
واتي ذا القربى حقه اولا قلنا اتي يؤتي بتتقال مع الزكاة يؤتي الزكاة يعني بالانجليزي انت بتروح تجيبه مش واعطي ذا القربى حقه يجي لك لغاية البيت ويخبط على الباب تفتح تدي له. تعطيه لكن لا وات يعني انت تروح لغاية عنده وتدور عليه
خبط عليه وتقدم له. فكلمة اتي ذا القربى حقه يعني تقدم له حقه ايه بقى حق الاقارب ده؟ انا اول مرة اسمع انا هو فيه حاجة اسمها حق لذي القربى
يعني القريب يعني حتى لو مش فقير له حق طب المسكين وفهمنا. ابن السبيل وفهمنا الاتنين دول اصلا من مصارف الزكاة. ازا لهم حق حقهم حقهم في الزكاة. لكن القريب
ما سمعناش ان الاقارب القرايب لهم حق يعني حق في ايه ؟ ما لهمش حق في الزكاة ايه حقهم بقى قال لك القريب ده او اولي القربى دول او ذوي القربى
اذا كان غني فله حقان وان كان فقير فله ثلاثة حقوق حق الصلة وحق المواساة لو كان غنيا حق الصلة وحق المواساة وحق الايتاء لو كان فقيرا ايتاء من الذكاء من الزكاة
اولا عايزين نفهم كده. من هم ذوي القربى؟ اي انسان عندك صلة به عن طريق ابوك او امك فهو من ذوي القربى ربنا يوفقك على الوالدين وبالوالدين احسانا. بعد كده وسع الدايرة وقال لك واقاربهم
يبقى ابتداء من اخوك واختك دول اولي قربى او ذوي قربى لان في علاقة عن طريق الاب او الام العم والعمة الخال والخالة اولاد العم اولاد العمة اولاد الخال اولاد الخال
ازا في دواير بتوسع لكن طالما عن طريق الاب والام ده اسمهم ايه؟ اولي قربى. طيب قلنا لهم حق الصلة والمواساة كلهم فقير وغني يعني تتواصل معهم وتزورهم ويبقى عندك بهم صلة
صلة قوية اسمها صلة الرحم عن سيدنا عبدالرحمن بن عوف رضي الله عنه قال سمعت رسول الله صلى الله عليه وسلم يقول قال الله قال الله يبقى ده اسمه حديث قدسي
حديث قدسي هو كلام ربنا لكن بصياغة وبكلمات النبي صلى الله عليه وسلم فبيقول سمعت رسول الله صلى الله عليه وسلم يقول قال الله انا الرحمن وهي الرحم شققت لها اسما من اسمي
من وصلها وصلته ومن قطعها بتته. بتته البت يعني القطع قطع مع فصل من وصلها وصلته ومن قطعها بتته طيب بعض الاقارب ظالمين وبيعملوا مشاكل وبييجوا عندنا يعملوا مشاكل بين الواحد ومراته بين الست وجوزها وبيوقعوا بينا
حاجات شريرة جدا وحضرتك مش متخيل قد ايه واشرار. لازم يعني نزورهم لما بنزورهم بتحصل مشاكل على الاقل الناس اللي بالشكل ده بنعطيهم حقوق المسلم العامة ونختصر صلة الرحم في رسالة تليفون نسأل عليهم من بعيد لبعيد
خلاص؟ ونتجنب درجة التواصل اللي بتؤدي للمشاكل عليه. فانت تشوف درجة التواصل اللي بتؤدي للمشاكل عليها ايه؟ كل ما نعزمهم على العشاء تحصل مصيبة عندنا في البيت ويوقعوا بينا. خلاص ما نزلش العشاء
لكن لما بتعدي عليه سريعة خمس دقايق في بيته تقوم نازل ومن غير اهلك معك. بيحصل مشكلة ما بيحصلش يعمل كده طب دي كمان بتعمل خلاص تليفون. لكن الناس الشريرة اللي بالشكل ده برضو ما اقدرش افتيكم بقطع الصلة تماما. الا قطع الصلة
حق المواساة. حق المواساة لما حد يحصل له زرف مؤلم وفاة قريب او وفاة حبيب لازم اواسيه طب لو كان بقى ذو القربى ده فقير او مسكين الفقير هو اللي ما عندوش حق
المسكين عنده لكن دخله محدود لا يكفيه ربنا بيقول واتي ذا القربى حقه والمسكين وابن السبيل ولا تبذر تبذيرا ابن السبيل قلنا اه خلاص المسكين قلنا اللي هو عنده دخل محدود ما كانش بيكفيه. وهو من مصارف الزكاة
ابن السبيل هو زي ما قلنا المسافر الذي لا ينتمي للبلد. ما عندوش عيلة ما لوش بيت ويدخل في ذلك طلبة العلم اللي جايين من بلاد اخرى ليتعلموا وده من المصارف الزوجية يعني من مصارف الزكاة انك تعمل سكولر شيبس
الناس اللي جاية تدرس حتى لو مش فقير ولا مسكين. تصور ولا تبذر تبذيرا. التبذير والانفاق في غير موضعه غير الاسراف الاسراف هو انفاق في موضعه ولكن مع الزيادة التي لا حاجة اليها
يعني واحد بيتوضأ بماء كتير جدا. ده اسمه بيسرف مش بيبذر. ليه؟ لان الماء فعلا بيستخدم في الوضوء. ولكن الاسراف في الماء. يعني يعني الانفاق في موضع في الموضع ولكن مع الزيادة التي لا داعي لها ده اسمه اسراف. التبذير هو الانفاق في غير الموضع
يعني واحد يقوم عامل حنفية تمنها الاف الجنيهات. ده اسمه بيبذر ازاي اقرا كده سبعة وعشرين ان المبذرين كانوا اخوان الشياطين وكان الشيطان لربه كفورا قلنا التبذير هو تجديد لنعمة ربنا. والنعمة اما بتشكر
واما بتكفر وبالتالي المبذر بيكفر نعمة ربنا بدل ما يشكر نعمة ربنا تعالوا نراجع الموضوع ده مع بعض. قلنا شكر النعمة يكون بالعمل بالنعمة فيما يرضي الله ركز معي بقى هنعمل لكم بقى ايه فزورة. كويس يلا
ايه الدليل ان العمل بالنعمة شكر يعني ايه الدليل ان هو ان انا عشان اشكر النعمة مش اقعد اسبح عشر تلاف مرة لأ اعمل بالنعمة شكر. العمل نفسه شكر. ايه الدليل؟ مين يعرف يقول
الدليل ايه مين فيكم يعرف الدليل؟ انا قلته قبل كده ايه الدليل يا شباب؟ اية دليل دا دليل يعني اية او حديث عشان تبقوا عارفين اول اجماع الصحابة لكن ما فيش حاجة اسمها الشيخ الفلاني قال. الشيخ الفلاني كلامه يحتاج دليل. والدليل لا يحتاج دليل. فالدليل قرآن او سنة
الله يفتح عليك الاخت دعاء رزق اعملوا ال داوود شكرا خلاص لك جايزة برضو زي بنتك اللي ما احنا ضحكنا عليها وما جبنهاش الجايزة بتاعتها طيب تمام. الدليل هو قول الله تعالى في سورة سبأ اعملوا ال داوود شكرا. اعملوا شكرا. يبقى العمل شكر
ناخد مسال نعمة المال لما الواحد ينفق المال في مرضات الله. يعني ينفقه على نفسه بدون اسراف ولا تبذير ينفقه على اهله بدون اسراف ولا ويتصدق على الفقراء ويستثمره في استثمارات حلال. كده الانسان بيشكر نعمة المال
طيب لو لا قدر الله بقى واحد استخدم المال ده في الانفاق على الرقاصات واستخدامه في الاسراف والبذخ والتبذير ومنع المال عن للفقراء والمساكين او كان بيجي شوية صغيرين كده برضو يعني ذرا للرماد في في العيون ده اسمه كفر النعمة
عكس شكر النعمة تمام؟ طيب والشيطان غفور يعني كثير الكفر. بالتالي المبذرين يشبهون الشياطين لانهم بيكفروا. دول بيكفروا بالنعمة تمام فربنا يقول ان المبذرين كانوا اخوان الشياطين. ليه؟ وكان الشيطان لربه كفورا. ما هو الشيطان كفور. والمبذرين
والنعمة عشان كده المبذرين يشبهوا الشياطين في كده. بقوا اخوان الشياطين. يلا اقرا معي تمانية وعشرين واما تعرضن عنهم ابتغاء رحمة من ربك ترجوها. فقل لهم قولا ميسورا لو مش معك فلوس
تساعدهم اللي هم اولي القربى والمساكين وابن السبيل هتضطر انك تعرض مش عنهم يعني تديهم ضهرك لأ تعرض عن اعطائهم فاما تعرضن عنهم ابتغاء رحمة من ربك. انت مستني فلوس تجي لك. انت ما عندكش فلوس دلوقتي فهتضطر تعرض عنهم بمعنى تعرض عن
اعطائهم نعمل ايه بقى فقل لهم قولا ميسورا يعني ايه؟ يعني انت لو ما قلتلهمش قول ميسور لو ما طيبتش خاطرهم اكنك اعرضت عنهم لكن لو اعرضت عن اعطائهم بس وقلت لهم اديتهم ريق حلو قلت لهم كلام حلو طيبت
عشان ما يزعلوش كده انت مجرد اعرضت عن اعطاؤهم مش اعرضت عنهم تبقى اعرضت عنهم لو انت جا لك يطلب منك رحت قاعد في وش الضيقات. ما معييش ده اسمه ده عيب بقى
حرام ده تقول لهم قولا ميسورا. طبعا ده معناه انك مؤقتا لحد ما ربنا يرزقك هتمنعهم مش هتديهم بعد كده هترجع تعطيهم وتساعدهم ليه؟ واما تعرضن عنهم ابتغاء رحمة من ربك. انت هتعرض عن اعطائهم مؤقتا ابتغاء رحمة من ربك. مستني
فلوس ربنا يرزقك. ربنا رزقك اياك تبخل يمكن رزقك عشانهم يمكن قصدك عشانهم ايه ياك تبخل اياك تبخل اسمع اية تسعة وعشرين. ولا تجعل يدك مغلولة الى عنقك. ولا تبسطها كل البسط فتقعد
معلوما محصورا يعني ما تبخلش في الانفاق زي اللي بيخنق نفسه كده في ناس معها وبخلانة على نفسها بشكل رهيب. حاجة تخنق ولا تجعل يدك مغلولة الى عنقك ولا تبسطها كل البسط فتقعد ملوما. شف لما تبسط ايدك تماما كده كل حاجة هتقع من ايدك
لكن كده الحاجة تفضل لسه في ايدك ممكن انت تدي شوية تدي شوية وهكزا في ناس قلنا تبقى محتاجة لحاجة وما تشتريهاش مع انهم قادرين يشتروها ده بيدمر الاقتصاد مدمر للاقتصاد بتاع البلد. ايه رأيكم بقى؟ اوباما
في الفين وتمانية عشان يواجه الانهيار الاقتصادي اللي حصل. راح جاب من الكونجرس سبعمية مليار دولار. وراح نوزعهم على الفقراء. شاف الناس اللي بتاخد مساعدات آآ مادية من الدولة ومعاشات بطالة. وراح موزع السبعمية مليار عليهم وقال لهم ايه
دي اخر فلوس نديها لكم خلوا بالكم ما تصرفوهاش لأ ما قالش كده. عارف قال لهم ايه ؟ قال لهم انزلوا اصرفوهم فنزل الفقراء بسبعميت مليار على السوق صرفوا ما هم محتاجين ده اشترى جزمة وده اشترى ملابس وده اشترى اكل وده
العجلة دارت عجلة الاقتصاد دارت. ازا البخل يوقف عجلة. لما يحصل شراء ده معناه اقبال على السلع هيواجه بزيادة في التصنيع في الانتاج وزيادة الانتاج هتحتاج يد عاملة. يبقى فرص العمل هتزيد
انتم بقى ازاي ولا تجعل يدك مغلولة الى عنقك ولا تبسطها كل البسط في نفس الوقت ما تفرطش قوي. ما تفرطش ما تبقاش ايدك فرطة ما تبسطش ايدك قوي وتنفق كل ما عندك. وفي الاخر تقعد ملوما محسورا. ولا تجعل يدك مغلوبة
الى عنقك ولا تبسطها كل البسط فتقعد ملوما محصورا يعني اولا كلمة فتقعد القعود دليل على العجز واحنا بنشرح الاية اتنين وعشرين فاكرين الاية اتنين وعشرين قلنا ايه آآ اتنين وعشرين انت بتقول ايه
الاية اتنين وعشرين لا تجعل مع الله الها اخر فتقعد مذموما مخذولا ازا القعود دليل على العجز ما هو اللي بيجعل مع الله اله اخر هو فاكره هيساعده في طموحاته. راح مقعده
تمام فتقعد ملوما محصورا. ملوما يعني عمال تلوم نفسك على افلاسك وغيرك بيلومك وامك بتلومك امه ومراتك بتلومك والناس كلها بتلومك وتقعد ملوم اعمل وانت بتلوم نفسك والناس بتموت. محصورة يعني مقطوع. محصورة يعني مقطوع عن الانفاق. خلاص
بحث غير قادر على الانفاق مرة اخرى اخر سورة الفرقان فيها اتناشر صفة من صفات عباد الرحمن. مجموعة اسمها عباد الرحمن. اللي هي الايات اللي بتبدأ بايه؟ وعباد الرحمن الذين يمشون على الارض هونا. متواضعين. واذا خاطبهم
والجاهلون قالوا سلاما مسالمين. من ضمن صفات عباد الرحمن ايه الاية سبعة وستين سورة الفرقان. والذين اذا انفقوا لم يسرفوا ولن يقتلوا وكان بين ذلك قواما. الاسلام دايما دين الوسطية
ودين الاعتدال في كل شيء اقرا معي الاية تلاتين ان ربك يبسط الرزق لمن يشاء ويقدر. انه كان بعباده خالقين ان ربك يبسط الرزق لمن يشاء ويقدر. انه كان بعباده خبيرا بصيرا
الاية دي تعليل علة راشينال. بتاعة الاية ستة وعشرين. الاية ستة وعشرين بتقول ايه واتي ذا القربى حقه والمسكين وبنى السبيل. ليه نعطي الاقارب والمساكين والاغراب عن البلد اللي منهم طلبة العلم
اقرا الاية تلاتين. لان ربك بيبسط الرزق لمن يشاء. ان ربك يبسط الرزق لمن يشاء ويقدر فاحنا بنعطيهم لان ربنا بيبسط لمن يشاء. اداك انت. ويقدر على من يشاء. برضو فيه ناس قدر عليها يعني
يعني ضيق عليها ويقدر يعني يضيق على من يشاء ايضا انه كان بعباده خبيرا بصيرا. ربنا بيعطي ليه لحد ويضيق على حد اخر ان ربنا بعباده خبيرا بصيرا. قلنا البصير من يرى الافعال اللي بتحصل. الخبير يعلم السرائر وداخلية
الامور والنية وراء الفعل فربنا وزع الارزاق بطريقة تجعل هناك اغنياء وفقراء ليختبر الناس مش عشان يفضلوا اغنياء فقراء فلو حد حاول يقلل الفجوة بينهم ده كويس ده صح هو ده المطلوب هو ده الاختبار
ربنا وزع الارزاق بطريقة تجعل هناك اغنياء وفقراء ليختبر الناس في افعالها وفي نيتها قلنا فيه ناس بتتصدق بنية صالحة وفي ناس بتتصدق بنية فاسدة من اجل الشعوراء من اجل الرياء وفي ناس فقراء راضيين وفي ناس فقراء حاقدين وحاسدين
هو اختبار كله لكل لكل بيختبر. اقرا واحد وتلاتين ولا تقتلوا اولادكم خشية املاق. نحن نرزقهم واياكم. ان قتلهم كان خطئا كبيرا بيرا سورة الانعام ولا تقتلوا اولادكم من املاق. نحن نرزقكم واياهم. ايه الفرق بينهم
اولا املاق عشان تبقوا عارفين يعني فقر الاية واحد وتلاتين سورة الاسراء بتقول ايه؟ ولا تقتلوا اولادكم خشية املاق هناك لا تقتلوا اولادكم من املاق. يعني بسبب الفقر. هنا خشية الفقر
دي ضمن اوامر طبعا عشان نبقى عارفين برضو دي ضمن اوامر ربنا بتاعته وقضى ربك. وقضى ربك الا تعبدوا الا وبالوالدين احسانا. واتي ذا القربى حقه وهو المسكين ودي رابع حاجة ولا تقتلوا اولادكم خشية املاق. ادي رابع امر اهو
دلوقتي بالنسبة لعدم قتل الاولاد. العرب كانت بتقتل البنات. بس كلمة اولاد تشمل الابناء والبنات لكن العرب عادة كانت تقتل البنات. نادرا ما كان حد يقتل الذكور كانوا يعني كان في حاجة اسمها وأد الإناث
واذا الموؤدة سئلت باي ذنب قتلت؟ خشية الفقر وخشية العار طيب ليه الذكور مش بيجيبوا الفقر؟ لانهم اول ما بيوصلوا سن الشباب بيبدأوا يشتغلوا ويجيبوا فلوس البنات هم اللي كانوا بينظروا لهم على انهم عبء باستمرار. فكانوا بيقتلوه. لكن نلاحظ فرق بقى بين اية الاسراء واية الانعام ايه
في الاسراء. ولا تقتلوا اولادكم خشية املاق. يعني خوفا من الفقر يبقى لسة الفقر ما حصلش ربنا قال نحن نرزقهم هم واياكم الانعام العكس. ولا تقتلوا اولادكم من املاق. يبقى الفقر حاصل
يا ناس راحت قايمة بسبب الفقر قتلت عيالها. فربنا قال لهم نحن نرزقكم انتم واياهم ايه الفرق في الاسراء علشان الفقر لسة لم يقع ممكن يكون قتل العيال شفقة عليهم. علشان ما يعيشوش حياة فيها فقر
فربنا بيطمن الوالدين بانه سيرزق الاطفال اللي هم قلقانين عليهم. وفضلوا يقتلوهم وهم رضع او حتى يجهضوهم وانه فربنا طمنهم على العيال وعلى نفسهم اما في الانعام ولا تقتلوا اولادكم من املاق. يعني الفقر واقع بالفعل. بالتالي لا هيقتل اولاده بعد ما
وبيقتلهم عشان يخفف الفقر عن نفسه عشان بياكلوا من العيش اللي بياكل منه واللحمة اللي بياكل منها فهو عايز يخف الفقر عن نفسه هو هو اناني جدا فيبقى هو عايز المال يكفيه والاكل يكفيه والطعام يكفيه والشراب يكفيه. فربنا بيطمنه ان هيرزقه هو وهيرزق عياله كمان
ولا تقتلوا اولادكم من املاق نحن نرزقكم انتم واياهم تبطلوا ايه ؟ اهدوا. ما تمسوش العيال. ليه بقى ؟ قتلهم قبل الفقر خشية ان يعيشوا فقراء زي الاجهاض كده مسلا
والكلام ده ممكن يكون نتيجة قلق على مستقبل الاولاد. فربنا قال نحن نرزقهم هم واياكم والقتل بعد وقوع الفقر معناه ان الانسان قلق على مستقبله هو. فربنا قال نحن نرزقكم انتم واياكم. ان قتلهم كان خطئا كبيرا. خطئا
كبيرة يعني خطيئة كبيرة اي ان التعدي على النفس التي حرم الله هو خطيئة كبيرة طب يقرا الاية تلاتة وتلاتين اية وتلاتين هناخدها بكرة. بس اقرا ابوك اقراها معي بسرعة دلوقتي. الاية تلاتة وتلاتين
ولا تقتلوا النفس التي حرم الله الا بالحق طيب ليه ربنا فصل القتل في الاية واحد وتلاتين عن القتل في اية تلاتة وتلاتين وقال آآ آآ على قتل الاولاد خشية املاق. قال عليه خطأ كبيرا. خطيئة كبيرة
ده لان في حالة قتل الاولاد خشية الفقر هناك جريمة مركبة جريمة القتل اللي هي محرمة اللي هينهى عنها في الاية تلاتة وتلاتين. بكرة ان شاء الله لما نتدبرها زائد جريمة الشرك بالله والشك في ان الله هو الرزاق. فقتل الاولاد جريمة مركبة فيها شرك بالله
عدم ثقة في الله مع قتل للنفس التي حرم الله. طبعا اكيد بعضكم بيتسائل دلوقتي عما يقابل هذه الاوامر في الوصايا عشرة في الدورة الطيارة طبعا اللي موجودة في ايدينا حاليا فلا نستطيع التحقق من صحة الكلام اللي فيها
اقرب شيء طبعا لهذه الاوامر اللي اخدناها النهاردة هي لا تزني لا احنا خدنا النهاردة لا تقربوا الفواحش. لا لا ما خدناش. لا تقتل ناس. لا تقتل ولا تشتهي بيت قريبك ولا تشتهي امرأة قريبك ولا عبده ولا امته ولا ثوره ولا حماره ولا
شيئا مما لقريبك تعالوا بقى نقرأ الايات بتاعة النهاردة لاخر مرة قبل ما نختم بالدعاء علشان بس ما نكونش ختمنا الكلام الله اعلم هو كلام محرف ولا صحيح ولا ايه بالزبط فنختم بالقرآن افضل وشوفوا شوفوا الفرق
شوفوا الفرق في الجمال وفي الروعة وفي التربية وفي الكلام التربوي وات ذا القربى حقه. اقرا معي من ستة وعشرين يلة وات ذا القربى حقه والمسكين وابن السبيل ولا تبذر تبذيرا. ان المبذرين كانوا اخوان
شياطين وكان الشيطان لربه كفورا. واما تعرضن عنه ابتغاء رحمة من ربك ترجوه فقل لهم قولا ميسورا. ولا تجعل يدك مغلولة الى عنقك ولا تبسطها كل البسط فتقعد ملوما محصورة. ان ربك يبسط الرزق لمن يشاء ويقدر. انه كان بعباده خبير
اخيرا بصيرا. ولا تقتلوا اولادكم خشية املاق نحن نرزقهم واياكم. ان قتلهم كان كبيرة. ونتوقف هنا النهاردة ودعواتكم يا جماعة كملوا دعاء ان ربنا ييسر بازن الله. نتوقف هنا الليلة ونختم بالدعاء. اللهم انا
اسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب ما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الارض
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك لك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
وسعينا كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا. اللهم انك تعلم ان هذه
القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت على نصرة فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض
ايماني بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله. ان كنا من اهل الدنيا